APROBACIÓN DEFINITIVA DA ORDENANZA REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA
ADMINISTRACIÓN LOCAL — Municipal — Valga (Ordenanzas e Regulamentos, 31/08/2021)

Por Acordo do Pleno do Concello de Valga, en Sesión Ordinaria de data 21 de xuño de 2021, procedeuse á aprobación inicial da ORDENANZA REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA. Ao non terse presentado reclamacións durante o prazo de exposición ao público de 30 días hábiles, queda automaticamente elevado a definitivo e, o seu texto íntegro, faise público, para o seu xeral coñecemento e, en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. Contra o presente Acordo, poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Documento asinado dixitalmente ao marxe O Alcalde, José María Bello Maneiro O presente regulamento ten por obxecto establecer as normas ás que deberá axustarse o préstamo de biotrituradoras propiedade do concello, determinando os dereitos, obrigas e réxime de infraccións e sancións. O Concello de Valga vai poñer a disposición da veciñanza este servizo, fomentando unha correcta xestión dos residuos de orixe vexetal xerados no ámbito municipal, contribuíndo así a: O ámbito do servizo queda circunscrito ó uso da maquinaria dentro dos límites do Concello de Valga. O Concello do Valga, para a xestión dos seus intereses, e no ámbito das súas competencias, pode promover toda clase de actividades e servizos públicos que contribúan a satisfacer as necesidades ambientais e a mellorar a calidade de vida. O concello na súa calidade de Administración pública de carácter territorial e dentro da esfera das súas competencias, exercita a potestade regulamentaria que lle atribúe o artigo 4. a) da Lei 7/1985, do 2 de abril, reguladora das Bases de Réxime Local, en relación cos artigos 22.2. d); 25.2. b) e f);139-141 do citado corpo legal e artigo 33 do Decreto do 17 de xuño de 1955, polo que se aproba o Regulamento de Servizos das Corporacións Locais. Nas materias obxecto deste Regulamento, esta Entidade local, ostenta cantas potestades lle confire o artigo 4 da Lei reguladora das Bases de Réxime Local e demais normativa aplicable, incluídas as potestades de inspección e sancionadora. O sistema está composto por biotrituradoras eléctricas ubicadas nas dependencias do Concello, onde serán recollidas polas persoas usuarias cos seus propios medios. Unha vez rematado o prazo de préstamo, as biotrituradoras serán devoltas ao mesmo lugar. La biotrituradora será recollida no lugar asignado a tal efecto e comunicado ao solicitante no momento de formalizar a solicitude e previo a aceptación da cesión por parte do concello. Poderán ser persoas usuarias do servizo municipal de préstamo de biotrituradoras, todas as persoas maiores de idade, con domicilio no concello de Valga, que se dean de alta no servizo e participen no programa de compostaxe do concello contando cun composteiro individual (COIN) no seu domicilio e que se atopen ao corrente nas súas obrigas tributarias co mesmo. As persoas solicitantes serán persoas físicas e o emprego das biotrituradoras será sempre no ámbito privado domiciliario, non podendo ser utilizado o material con ánimo de lucro. Toda persoa que pretenda empregar o servizo municipal de trituración deberá previamente darse de alta no servizo, o que implicará recibir unha serie de instrucións sobre o funcionamento da maquinaria. As biotrituradoras solicitaranse mediante a presentación do modelo de solicitude dispoñible nas instalacións municipais ou na web do Concello. O concello procederá á tramitación da solicitude e porase en contacto coa persoa interesada. A solicitude deberá ser presentada, coa suficiente antelación ao día que se pretende retirar a trituradora. Se existisen varias solicitudes ao mesmo tempo, atenderanse as peticións por orde de entrada. Para recoller a biotrituradora a persoa usuaria deberá poñerse en contacto alomenos cun día de antelación e comunicar o día e a hora na que se efectuará a retirada. O horario do servizo será de luns a venres de 09:00 a 14:00 h. O Concello resérvase a posibilidade de modificar as datas acordadas de préstamo e/ou horarios en función da dispoñibilidade das biotrituradoras. Para retirar a biotrituradora, deberá cubrirse un impreso onde se indicará o nome da persoa usuaria rexistrada, o día que se fai entrega da maquinaria e o día no que se traerá de volta ás dependencias municipais (o préstamo non poderá exceder de 3 días). En caso de non presentarse na data e hora acordadas, a biotrituradora porase a disposición da seguinte solicitude. No momento de devolución da maquinaria entregarase un impreso onde se indicará a data de devolución, horas de uso durante o préstamo e incidencias se fose o caso.